หุ้นไทย ปิดเช้าลบ 4.85 จุด
SET ช่วงเช้าปิดที่ระดับ 760.91 จุด ลดลง 4.85 จุด(-0.63%)มูลค่าการซื้อขาย 14,224.15 ล้านบาท นักวิเคราะห์ฯ เผยตลาดหุ้นไทยเช้านี้ย่อตัวลง หลังตัวเลขซื้อสุทธิวานนี้ผิดความคาดหมายกลายเป็นสถาบันในประเทศซื้อสุทธิกว่า 3 พันล้านบาทไม่ใช่นักลงทุนต่างชาติ
21 เม.ย. 2553

SET ช่วงเช้าปิดที่ระดับ 760.91 จุด ลดลง 4.85 จุด(-0.63%)มูลค่าการซื้อขาย 14,224.15 ล้านบาท นักวิเคราะห์ฯ เผยตลาดหุ้นไทยเช้านี้ย่อตัวลง หลังตัวเลขซื้อสุทธิวานนี้ผิดความคาดหมายกลายเป็นสถาบันในประเทศซื้อสุทธิกว่า 3 พันล้านบาทไม่ใช่นักลงทุนต่างชาติ
ตลาดหลักทรัพย์ ปิดตลาดช่วงเช้าวันนี้ที่ระดับ 760.91 จุด ลดลง 4.85 จุด(-0.63%) มูลค่าการซื้อขาย 14,224.15 ล้านบาท ดัชนีเคลื่อนไหวในแดนลบโดยแตะจุดสูงสุดของช่วงเช้าที่ 770.52 จุด และจุดต่ำสุดที่ระดับ 754.63 จุด
นายพิชัย เลิศสุพงศ์กิจ ผู้อำนวยการ ฝ่ายอาวุโสฝ่ายการตลาด บล.ธนชาต กล่าวว่า ตลาดหุ้นไทยในช่วงเช้าย่อตัวลงเนื่องจากวานนี้ตลาดหุ้นไทยปรับเพิ่มขึ้นมาค่อนข้างมากนั้น ตอนแรกคาดกันว่าเป็นแรงซื้อของกลุ่มนักลงทุนต่างชาติ แต่ปิดตลาดพบว่านักลงทุนต่างชาติซื้อสุทธิไปเพียง 50 กว่าล้านบาท ขณะที่กลุ่มผู้ซื้อสุทธิกว่า 3 พันล้านบาทกลับเป็นกลุ่มนักลงทุนสถาบันในประเทศ ทำให้ในแง่ของความเชื่อมั่นในการลงทุนลดลงไป ประกอบกับ บ้านเรายังคงมีแรงกดดันจากปัจจัยการเมืองที่ยังคงเป็นตัวแปรหลักที่ส่งผลต่อตลาดหลักทรัพย์
ตลาดหุ้นไทยช่วงบ่ายน่าจะยังแกว่งตัวผันผวนไม่ปรับเพิ่มหรือลงมากนัก เพราะนักลงทุนยังคงกังวลเรื่องการเมืองต่อเนื่องและยังไม่รู้ว่าจะจบลงในรูปแบบใด  กลายเป็นตัวแปรสำคัญในการเคลื่อนไหวของดัชนีตลาดหลักทรัพย์ นอกจากนี้ การที่มีการประกาศผลประกอบการในหุ้นกลุ่มธนาคารพาณิชย์ต่างออกมาดีกว่าที่คาดส่งผลดีบ้าง แต่เชื่อว่านักลงทุนคงรับข่าวเหล่านี้ไปหมดแล้ว ขณะนี้คงมองข้ามไปยังไตรมาส 2/53 ที่คงออกมาไม่ดีนักจากสถานการณ์การเมือง
โดยกรอบการลงทุนให้แนวรับที่ 754 แนวต้านที่ 775-780 จุด  หลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ PTT    มูลค่าการซื้อขาย 1,319.90 ล้านบาท ปิดที่ 256.00 บาท ลดลง 4.00   บาท BANPU  มูลค่าการซื้อขาย 1,120.15 ล้านบาท ปิดที่ 622.00 บาท ลดลง 2.00   บาทKBANK  มูลค่าการซื้อขาย   997.23 ล้านบาท ปิดที่  91.50 บาท ราคาไม่เปลี่ยนแปลง      IVL    มูลค่าการซื้อขาย   922.42 ล้านบาท ปิดที่  16.20 บาท ลดลง 0.40   บาท                    KTB    มูลค่าการซื้อขาย   765.57 ล้านบาท ปิดที่  12.70 บาท ลดลง 0.30   บาท